11 ફેબ્રુઆરીના રોજ સુરતના બિલ્ડર શૈલેશ ભટ્ટ અને તેમના ભાગીદાર કિરીટ પાલડિયાનું કોબા સર્કલ નજીક રાજધાની હોટલ પાસેથી અમરેલી એલસીબી પીઆઈ અનંત પટેલ અને તેમની ટીમ દ્વારા અપહરણ કરીને દહેગામ રોડ પર આવેલા મગોડી ગામના કેશવ ફાર્મ હાઉસમાં લઈ જવામાં આવ્યા હતા. જ્યાં શૈલેષ ભટ્ટને માર મારવામાં આવ્યો હતો. અને 12 કરોડના બિટકોઈન ટ્રાન્સફર કરાવી લીધા હતા અને 32 કરોડ રૂપિયાની ખંડણી માંગી હતી. સુરતના કેતન પટેલ ફાર્મ હાઉસ પર આવ્યા હતા, અને આંગડિયા પેઢી મારફતે રૂપિયા ટ્રાન્સફર કરવાની વાત કરતાં શૈલેશ ભટ્ટ અને કિરીટ પાલડિયાને છોડી દીધા હતા.